Id-Deċiżjoni tal-Kunsill
tat-13 ta’ Lulju 1987
dwar il-konklużjoni ta’ Ftehim fil-forma ta’ Skambju ta’ l-Ittri li jemenda l-Ftehim bejn il-Komunità Ekonomika Ewropea u l-Konfederazzjoni Svizzera li għandu x’jaqsam ma ċerti ġobniet
(87/505/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari Artikolu 113 tiegħu,
Wara li kkunsidra r-rakkomandazzjoni mill-Kummisjoni,
Billi l-Ftehim bejn il-Komunità Ekonomika Ewropea u l-Konfederazzjoni Svizzera li jikkonċerna ċerti ġobniet, innegozjat taħt l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) u approvat mill-Kunsill bid-Deċiżjoni 69/352/KEE [1], jistabbilixxi, fost affarijiet oħra, il-limiti tal-piż għall-ġobniet sħah konċernati; billi, waqt konsultazzjonijiet bilaterali, ġie deċiż li jkun ta’ min jirrikmanda li, fid-dawl ta’ l-esperjenza miksuba, jiġu mibdula l-limiti tal-piż għall-ġobon Sbrinz, billi intwerew li huma wisq restrittivi;
Billi l-Ftehim fil-forma ta’ Skambju ta’ l-Ittri li jemenda l’imsemmi Ftehim għandu jiġi approvat,
IDDEĊIEDA KIF ĠEJ:
Artikolu 1
Il-Ftehim fil-forma ta’ Skambju ta’ l-Ittri li jemenda l-Ftehim bejn il-Komunità Ekonomika Ewropea u l-Konfederazzjoni Svizzera dwar ċerti ġobniet qiegħed jiġi b’dan approvat f’isem il-Komunità.
It-test tal-Ftehim huwa mehmuż ma’ din id-Deċiżjoni.
Artikolu 2
Il-President tal-Kunsill huwa b’dan awtorizzat illi jinnomina l-persuna li jkollha s-setgħa li tiffirma l-Ftehim sabiex torbot lill-Komunità.
Magħmula fi Brussel, fit-13 ta’ Lulju 1987.